## Rješenje Hrvatske agencije za poštu i elektroničke komunikacije klasa: UP/I-344-01/09-01/1147, urbroj: 376-09-14-01 od 3. ožujka 2009.

### NN 66/2009 (8.6.2009.), Rješenje Hrvatske agencije za poštu i elektroničke komunikacije klasa: UP/I-344-01/09-01/1147, urbroj: 376-09-14-01 od 3. ožujka 2009.

66 08.06.2009 Rješenje Hrvatske agencije za poštu i elektroničke komunikacije klasa: UP/I-344-01/09-01/1147, urbroj: 376-09-14-01 od 3. ožujka 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

1569

Na temelju članka 12. st. 1. t. 26., članka 14. st. 4., članka 17. st. 2. t. 7., članka 89. st. 7. i članka 125. Zakona o elektroničkim komunikacijama (»Narodne novine« br. 73/08), te članka 44. st. 1. Pravilnika o uvjetima dodjele i uporabe radiofrekvencijskog spektra (»Narodne novine« br. 136/08), u svrhu usklađenja uvjeta dodjele i uporabe radijskih frekvencija trgovačkog Wimax Telecom d.o.o., Zagreb, Bednjanska 8, za jedinstveno područje koje se sastoji od četiri susjedne županije: Krapinsko-zagorske, Varaždinske, Koprivničko-križevačke i Virovitičko-podravske županije, Vijeće Hrvatske agencije za poštu i elektroničke komunikacije je po službenoj dužnosti na sjednici održanoj 3. ožujka 2009. godine donijelo

RJEŠENJE

1. Trgovačkom društvu Wimax Telecom d.o.o., Zagreb, Bednjanska 8, u svrhu usklađenja uvjeta dodjele i uporabe radijskih frekvencija sa Zakonom o elektroničkim komunikacijama i podzakonskim propisima za jedinstveno područje koje se sastoji od četiri susjedne županije: Krapinsko-zagorske, Varaždinske, Koprivničko-križevačke i Virovitičko-podravske županije, izdaje se dozvola za uporabu radijskih frekvencija za blok frekvencija 3410 – 3424 / 3510 – 3524 MHz širine 2x14 MHz.

2. Dozvola iz točke 1. ovog rješenja propisuje uvjete dodjele i uporabe radiofrekvencijskog spektra iz točke 1. ovog rješenja.

3. Dozvola za radijsku postaju br. PMP-00004/2008, izdana trgovačkom društvu iz točke 1. ovog rješenja temeljem Zakona o telekomunikacijama (»Narodne novine« br. 122/03, 158/03, 60/04, 70/05), prestaje važiti, a za navedenu radijsku postaju se utvrđuje da je prijavljena sukladno Pravilniku o uvjetima dodjele i uporabe radiofrekvencijskog spektra.

4. Danom izdavanja dozvole iz točke 1. ovog rješenja prestat će važiti odluka Vijeća Hrvatske agencije za telekomunikacije (klasa: UP/I-344-05/06-01/6411, urbroj: 376-07-11-05) od 25. veljače 2007. g.

5. Ovo rješenje objavit će se u »Narodnim novinama«.

Obrazloženje

Vijeće Hrvatske agencije za telekomunikacije je povodom zahtjeva trgovačkog društva Wimax Telecom d.o.o. na sjednici održanoj 25. veljače 2007. godine donijelo odluku o dodjeli koncesije (klasa: UP/I-344-05/06-01/6411, urbroj: 376-07-11-05) za uporabu frekvencija za obavljanje javnih govornih i podatkovnih usluga u nepokretnoj telekomunikacijskoj mreži uz uporabu radiofrekvencijskog spektra za jedinstveno područje koncesije koje se sastoji od četiri susjedne županije: Krapinsko-zagorske, Varaždinske, Koprivničko-križevačke i Virovitičko-podravske županije trgovačkom društvu Wimax Telecom d.o.o. (u daljnjem tekstu: odluka).

Koncesija je dodijeljena na razdoblje od 5 godina. Sukladno točki 1. odluke trgovačkom društvu Wimax Telecom d.o.o. dan je na uporabu blok frekvencija 3410 – 3424 / 3510 – 3524 MHz širine 2x14 MHz.

Hrvatska agencija za telekomunikacije i trgovačko društvo Wimax Telecom d.o.o. su 31. siječnja 2008. g. sklopili Ugovor o koncesiji za frekvenciju za obavljanje telekomunikacijskih usluga u nepokretnoj telekomunikacijskoj mreži uz uporabu radiofrekvencijskog spektra na jedinstvenom području koncesije koje se sastoji od četiri susjedne županije: Krapinsko-zagorske, Varaždinske, Koprivničko-križevačke i Virovitičko-podravske županije.

Nadalje, temeljem zahtjeva trgovačkog društva Wimax Telecom d.o.o. za usklađenje sklopljenog ugovora o koncesiji za navedeno područje koncesije s Pravilnikom o izmjenama i dopunama Pravilnika o koncesijama i dozvolama za obavljanje telekomunikacijskih usluga (»Narodne novine« br. 106/07), Vijeće Hrvatske agencije za telekomunikacije je na sjednici održanoj 19. veljače 2008. g. donijelo odluku (klasa: 344-01/08-01/11, urbroj: 376-08-11-03) kojom se trgovačkom društvu Wimax Telecom d.o.o. produljuje vrijeme trajanja koncesije za navedeno područje koncesije s pet na osam godina.

Hrvatska agencija za telekomunikacije i trgovačko društvo Wimax Telecom d.o.o. su 21. travnja 2008. g. sklopili Dodatak Ugovoru o koncesiji za frekvenciju za obavljanje telekomunikacijskih usluga u nepokretnoj telekomunikacijskoj mreži uz uporabu radiofrekvencijskog spektra na jedinstvenom području koncesije koje se sastoji od četiri susjedne županije: Krapinsko-zagorske, Varaždinske, Koprivničko-križevačke i Virovitičko-podravske županije.

Člankom 125. st. 1. Zakona o elektroničkim komunikacijama (u daljnjem tekstu: ZEK) propisano je da dozvole za uporabu radiofrekvencijskog spektra, izdane prema propisima koji su važili do stupanja na snagu ZEK-a, važe do isteka roka na koji su izdane, a radijske postaje ili radijske frekvencije mogu se upotrebljavati do isteka navedenog roka, uz uvjete utvrđene u tim dozvolama koji nisu u suprotnosti s odredbama ZEK-a. Stavkom drugim navedenog članka propisano je da će Hrvatska agencija za poštu i elektroničke komunikacije (u daljnjem tekstu: Agencija), po službenoj dužnosti ili na zahtjev nositelja dozvola iz stavka 1. navedenog članka, uskladiti uvjete dodjele i uporabe radijskih frekvencija, utvrđene u dozvolama iz stavka 1. navedenog članka, te prema potrebi izdati nove dozvole za uporabu radiofrekvencijskog spektra u skladu s odredbama ZEK-a.

Trgovačkom društvu Wimax Telecom d.o.o. je temeljem važećih propisa dodijeljena koncesija te dan na uporabu blok frekvencija 3410 – 3424 / 3510 – 3524 MHz širine 2x14 MHz. Stupanjem na snagu ZEK-a i podzakonskih propisa donesenih na temelju ZEK-a došlo je do izmjene propisa vezano uz dodjelu radiofrekvencijskog spektra u frekvencijskom pojasu 3410 – 3600 MHz, te je propisano da se za navedeni radiofrekvencijski spektar izdaje pojedinačna dozvola za uporabu radiofrekvencijskog spektra. Stoga, u svrhu usklađivanja uvjeta dodjele i uporabe radijskih frekvencija dodijeljenih trgovačkom društvu Wimax Telecom d.o.o., istome je potrebno izdati dozvolu za uporabu radiofrekvencijskog spektra. Nadalje, člankom 89. st. 7. ZEK-a propisano je da se uvjeti dodjele i uporabe radiofrekvencijskog spektra određuju u dozvoli. Slijedom navedenog, Vijeće Hrvatske agencije za poštu i elektroničke komunikacije (u daljnjem tekstu: Vijeće Agencije) je odlučilo kao u točkama 1., 2. i 4. ovog rješenja.

Nadalje, za frekvencijski pojas 3410 – 3600 MHz novim propisima nije propisano izdavanje dozvola za radijske postaje, kako je bilo propisano člankom 86. Zakona o telekomunikacijama (»Narodne novine« br. 122/03, 158/03, 60/04 i 70/05) i Pravilnikom o dodjeli radijskih frekvencija (»Narodne novine« br. 129/05) u poglavlju III. Dozvola za radijsku postaju. Naime, za navedeni frekvencijski pojas Pravilnikom o namjeni radiofrekvencijskog spektra (»Narodne novine« br. 136/08; u daljnjem tekstu: Pravilnik) propisano je izdavanje pojedinačne dozvole na temelju javnog poziva ili javnog natječaja, dok je sukladno članku 44. st. 1. Pravilnika propisana jedino obveza prijave podataka o radijskoj postaji prije početka rada radijske postaje. Slijedom navedenog, Vijeće Agencije je odlučilo kao u točki 3. ovog rješenja.

Temeljem članka 14. st. 4. ZEK-a, Agencija je dužna objaviti odluke Agencije u »Narodnim novinama«, te je odlučeno kao u točki 5. ovog rješenja.

Slijedom svega navedenog, Vijeće Agencije je, sukladno članku 12. st. 1. t. 26., članku 14. st. 4., članku 17. st. 2. t. 7., članku 89. st. 7. i članku 125. ZEK-a, te članku 44. st. 1. Pravilnika, odlučilo kao u dispozitivu.

UPUTA O PRAVNOM LIJEKU

Protiv ovog rješenja ne može se izjaviti žalba, ali se može pokrenuti upravni spor pred Upravnim sudom Republike Hrvatske u roku od 30 dana od dostave ovog rješenja.

Klasa: UP/I-344-01/09-01/1147

Urbroj: 376-09-14-01

Zagreb, 3. ožujka 2009.

Predsjednik Vijeća Agencije
Gašper Gaćina, dipl. ing. el., v. r.

Rješenje, NN 66/2009-1569